
ბრძანება №229

ქ. თბილისი

საქართველოს სტანდარტიზაციის, მეტროლოგიისა და სერტიფიკაციის სახელმწიფო დეპარტამენტის საკონკურსო-საატესტაციო კომისიის დებულების დამტკიცების შესახებ


1. დამტკიცდეს საქართველოს სტანდარტიზაციის, მეტროლოგიისა და სერტიფიკაციის სახელმწიფო დეპარტამენტის საკონკურსო-საატესტაციო კომისიის დებულება.


2. დამტკიცდეს საქართველოს სტანდარტიზაციის, მეტროლოგიისა და სერტიფიკაციის სახელმწიფო დეპარტამენტის მოხელეთა „საატესტაციო დახასიათება“ (დანართი 1).


3. დამტკიცდეს საქართველოს სტანდარტიზაციის, მეტროლოგიისა და სერტიფიკაციის სახელმწიფო დეპარტამენტის მოხელეთა „საატესტაციო ფურცელი“ (დანართი 2).


4. ეს ბრძანება ამოქმედდეს გამოქვეყნებისთანავე.

მ. ჯანიკაშვილი

საქართველოს სტანდარტიზაციის, მეტროლოგიისა და სერტიფიკაციის სახელმწიფო დეპარტამენტის საკონკურსო - საატესტაციო კომისიის
დებულება

თავი I
ზოგადი დებულებანი


მუხლი 1. გამოყენების სფერო

1. ეს დებულება შემუშავებულია „საჯარო სამსახურის შესახებ“ საქართველოს კანონის, „მოხელეთა რეზერვის შესახებ დებულების დამტკიცების თაობაზე“ და „საკონკურსო – საატესტაციო კომისიების დებულების დამტკიცების შესახებ“ საქართველოს პრეზიდენტის 1998 წლის 25 მარტის №173 და №174 ბრძანებულებების მოთხოვნათა შესაბამისად და განსაზღვრავს საქსტანდარტის მოხელეთა კონკურსისა და ატესტაციის ჩატარების, მოხელეთა რეზერვის ფორმირებისა და საკონკურსო-საატესტაციო კომისიის საქმიანობის წესს.


2. ეს დებულება ვრცელდება საქსტანდარტის სტრუქტურული ერთეულებისა და ტერიტორიული ორგანოების საჯარო მოხელეებზე.
თავი II
საკონკურსო - საატესტაციო კომისია


მუხლი 2. საკონკურსო - საატესტაციო კომისიის მიზანი და ფუნქციები

1. საკონკურსო-საატესტაციო კომისიის საქმიანობის მიზანია:


ა) ატესტაციის მეშვეობით:


– საქსტანდარტის სისტემაში დასაქმებულ მოხელეთა პროფესიული ჩვევების, კვალიფიკაციის, შესაძლებლობების და პირადული თვისებების შესაბამისობის შეფასება დაკავებული თანამდებობისადმი წაყენებულ მოთხოვნებთან;


– მოხელეთა კვალიფიკაციის ამაღლების, პროფესიონალური მომზადების ან გადამზადების საჭიროების განსაზღვრა;


– მოხელეთა საკადრო გადანაწილება მათი ცოდნისა და გამოცდილების მიხედვით (დაწინაურება, ჩამოქვეითება ან გათავისუფლება დაკავებული თანამდებობიდან);

ბ) კონკურსის წესით თანამდებობაზე დანიშვნის პროცედურის გამოყენებით:


– დასაკავებელ თანამდებობისადმი წაყენებულ მოთხოვნებთან პიროვნების შესაბამისობის შეფასება;


– ვაკანტური თანამდებობისათვის შესაფერისი კანდიდატურის გამოვლენა;

გ) მოხელეთა რეზერვის ფორმირების გზით:


– ვაკანტური თანამდებობისათვის კანდიდატების შერჩევა.


2. საკონკურსო-საატესტაციო კომისიის ძირითადი ფუნქციებია:


ა) პიროვნების პროფესიული ჩვევების, კვალიფიკაციის, შესაძლებლობებისა და პიროვნული თვისებების შესაფასებელი პროცედურის წარმართვა;


ბ) თანამდებობაზე დანიშვნის უფლების მქონე პირისათვის შეფასების შედეგების შესახებ დასკვნების წარდგენა.

მუხლი 3. საკონკურსო-საატესტაციო კომისიის შემადგენლობა

1. საკონკურსო-საატესტაციო კომისიის შემადგენლობაში შედიან კომისიის თავმჯდომარე, თავმჯდომარის მოადგილე და წევრები.


2. საკონკურსო-საატესტაციო კომისიის თავმჯდომარეს ნიშნავს სახელმწიფო სამსახურის ბიურო დეპარტამენტის თავმჯდომარესთან შეთანხმებით.


3. როგორც წესი, საკონკურსო-საატესტაციო კომისიის თავმჯდომარედ ინიშნება დეპარტამენტის თავმჯდომარე ან მისი მოადგილე.


4. საკონკურსო-საატესტაციო კომისიის თავმჯდომარე კომისიის წევრთაგან ნიშნავს თავმჯდომარის მოადგილეს, რომელიც ცვლის მას არყოფნის შემთხვევაში.


5. საკონკურსო-საატესტაციო კომისიის წევრთა რაოდენობას და შემადგენელობას აუცილებელი საჭიროების გათვალისწინებით განსაზღვრავს კომისიის თავმჯდომარე.


6. საკონკურსო-საატესტაციო კომისიის თავმჯდომარის გადაწყვეტილებით კომისიის შემადგენლობაში შეიძლება მოწვეულნი იქნენ მეცნიერები და დამოუკიდებელი სპეციალისტები.


7. მოხელე არ შეიძლება იყოს იმ კომისიის წევრი, რომელმაც უნდა მოახდინოს მისი ატესტირება.

მუხლი 4. საკონკურსო-საატესტაციო კომისიის სპეციალიზებული შემადგენლობა

1. საჭიროების შემთხვევაში პროფესიული ან ტერიტორიული პრინციპების მიხედვით შეიძლება შეიქმნას საკონკურსო-საატესტაციო კომისიის სპეციალიზებული შემადგენლობა.


2. საკონკურსო-საატესტაციო კომისიის სპეციალიზებული შემადგენლობით დაკომპლექტების შემთხვევაში მის თავმჯდომარეს ნიშნავს საკონკურსო-საატესტაციო კომისიის თავმჯდომარე.

მუხლი 5. საკონკურსო-საატესტაციო კომისიის სამდივნო
1. კონკურსისა და ატესტაციის ორგანიზებულად ჩატარების, რეზერვში ჩარიცხულ მოხელეთა აღრიცხვის მიზნით საკონკურსო-საატესტაციო კომისიის თავმჯდომარის ბრძანებით იქმნება კომისიის სამდივნო. სამდივნოს ხელმძღვანელობს სამდივნოს უფროსი.

2. კომისიის სამდივნო საქსტანდარტის საფინანსო-საკადრო სამმართველოსთან ერთად უზრუნველყოფს კონკურსის მოწყობასა და მოხელეთა ატესტაციის ჩატარებას.

3. კომისიის სამდივნოს მოვალეობაა კონკურსისა და ატესტაციის ჩასატარებლად მოსამზადებელი სკითხების გადაწყვეტა, კონკურსში მონაწილე კანდიდატთა განცხადებების რეგისტრაცია, კონკურსში მონაწილე კანდიდატებსა და ატესტაციას დაქვემდებარებულ მოხელეებზე წარმოდგენილი დოკუმენტების შემოწმება და კომისიისათვის წარდგენა.

3. კონკურსსა და ატესტაციასთან დაკავშირებული დოკუმენტების შენახვის ვადაა სამი წელი.

მუხლი 6. საკონკურსო-საატესტაციო კომისიის წევრთა დანიშვნის წესი
საკონკურსო-საატესტაციო კომისიის წევრებს ნიშნავს კომისიის თავმჯდომარე შემდეგი წესით:

ა) დაქვემდებარებაში მყოფი მოხელეები ინიშნებიან საკუთარი სურვილით და პროფესიული დონის გათვალისწინებით;

ბ) ზემდგომი დაწესებულების, მოხელეთა პროფესიული გაერთიანების წარმომადგენლები ინიშნებიან შესაბამისი დაწესებულების ან გაერთიანების წინადადებით;

გ) მეცნიერები და დამოუკიდებელი სპეციალისტები ინიშნებიან მათი თანხმობით.

მუხლი 7. საკონკურსო-საატესტაციო კომისიის მუშაობის წესი
1. კომისიის წევრებს შორის მოვალეობებს ანაწილებს და მუშაობის რეჟიმს განსაზღვრავს საკონკურსო-სატესტაციო კომისიის თავმჯდომარე.

2. საკონკურსო-საატესტაციო კომისიის თითოეულ წევრს აქვს ერთი ხმის უფლება. კომისიის სხდომები უფლებამოსილია, თუ მათ ესწრება კომისიის წევრთა რაოდენობის ნახევარზე მეტი.

3. საკონკურსო-საატესტაციო კომისიის გადაწყვეტილება მიიღება ხმათა უბრალო უმრავლესობით დამსწრე წევრთა საერთო რაოდენობიდან. ხმების თანაბრად განაწილების შემთხვევაში კომისიის თავმჯდომარის ხმა ითვლება გადამწყვეტად.

4. საკონკურსო-საატესტაციო კომისიის სხდომა ფორმდება ოქმით, რომელსაც ხელს აწერენ კომისიის თავმჯდომარე, მდივანი და დამსწრე წევრები. კომისიის წევრს უფლება აქვს თავისი განსხვავებული აზრი დაურთოს ოქმს, რის შესახებაც ოქმში კეთდება აღნიშვნა.

მუხლი 8. კონკურსისა და ატესტაციის პირობები
1. კონკურსისა და ატესტაციის პირობებს განსაზღვრავს საკონკურსო-საატესტაციო კომისიის თავმჯდომარე საქსტანდარტის თავმჯდომარესთან შეთანხმებით.

2. კონკურსი ან ატესტაცია ტარდება ტესტირების ან გასაუბრების გზით.

3. კონკურსი ან ატესტაცია ტარდება „საქსტანდარტის მოხელეთა ატესტაციისა და კანდიდატთა შესარჩევი კონკურსის პროგრამის“ შესაბამისად.

მუხლი 9. საკონკურსო-საატესტაციო კომისიის წევრთა შრომის ანაზღაურება
საკონკურსო-საატესტაციო კომისიაში მოწვეულ იმ წევრთა საქმიანობა, რომლებიც არ არიან საქსტანდარტის თანამშრომლები, ექვემდებარება ანაზღაურებას საჯარო მოსამსახურის საშუალო თვიური ანაზღაურების ოდენობით.
თავი III
კონკურსი


მუხლი 10. კონკურსის მიზანი
კონკურსის მიზანია ვაკანტურ თანამდებობაზე დასანიშნ პირთა შერჩევა და მოხელეთა რეზერვის ფორმირება.

მუხლი 11. თანამდებობაზე დანიშვნა კონკურსის წესით
1. საქსტანდარტის თავმჯდომარის გადაწყვეტილებით გარკვეული თანამდებობის დასაკავებლად შეიძლება გამოცხადდეს კონკურსი.

2. კონკურსის გამოსაცხადებლად საქსტანდარტის თავმჯდომარე მიმართავს სახელმწიფო სამსახურის ბიუროს უფროსს, რომელიც ოფიციალურ ბეჭდვით ორგანოში აცხადებს საჯარო კონკურსს მოხელის ვაკანტური თანამდებობის დასაკავებლად.

3. შეტყობინება კონკურსის შესახებ უნდა შეიცავდეს შემდეგ მონაცემებს:

ა) საქსტანდარტის სტრუქტუცრული ქვედანაყოფისა და კონკურსის წესით დასაკავებელი თანამდებობის დასახელება;

ბ) კანდიდატისათვის წაყენებული მოთხოვნები (აუცილებელი კვალიფიკაცია და გამოცდილება, ასაკი);

გ) თანამდებობრივი სარგოს ოდენობა;

დ) განცხადებისა და სხვა აუცილებელი დოკუმენტების წარდგენის ვადა;

ე) საკონკურსო-საატესტაციო კომისიის მისამართი.

4. კონკურსში მონაწილე კანდიდატებს განცხადების შესატანად ეძლევათ ორკვირიანი ვადა კონკურსის შესახებ შეტყობინების გამოქვეყნების დღიდან.

5. საკონკურსო-საატესტაციო კომისიის სხდომა ტარდება არა უადრეს სამი კვირისა კონკურსის შესახებ შეტყობყნების გამოქვეყნების დღიდან.

მუხლი 12. საბუთების წარდგენა კონკურსში მონაწილეობისათვის
1. კონკურსში მონაწილეობის მისაღებად საკონკურსო-საატესტაციო კომისიის თავმჯდომარის სახელზე შედგენილ წერილობით განცხადებასთან ერთად კანდიდატმა საკონკურსო-საატესტაციო კომისიის სამდივნოს უნდა წარუდგინოს შემდეგი საბუთები:

ა) ავტობიოგრაფია;

ბ) განათლების ან შესაბამისი კვალიფიკაციის მოწმობა;

გ) შრომის წიგნაკი ან ამონაწერი შრომის წიგნაკიდან;

დ) ორი ფოტოსურათი;

ე) პირადობის დამადასტურებელი მოწმობა.

მუხლი 13. კონკურსში მონაწილის შეფასება
1. კონკურსში მონაწილე კანდიდატების შეფასებას საკონკურსო-საატესტაციო კომისია ახდენს ფარული ან ღია კენჭისყრით.

2. კონკრეტული თანამდებობის დასაკავებლად კონკურსში მონაწილე თვითოეულ კანდიდატს კენჭი ეყრება ცალ-ცალკე.

3. კენჭის ყრის შედეგების მიხედვით საკონკურსო-საატესტაციო კომისიას გამოაქვს გადაწყვეტილება კონკურსში გამარჯვებულ კანდიდატზე.

მუხლი 14. კონკურსის შედეგები
1. საკონკურსო-საატესტაციო კომისია ვაკანტურ თანამდებობაზე დასანიშნად წამოაყენებს ერთ-ერთ კანდიდატს ან უარს აცხადებს კანდიდატის წამოყენებაზე.

2. საკონკურსო-საატესტაციო კომისია გადაწყვკეტილების გამოტანიდან არა უგვიანეს ორი დღისა წერილობით აცნობებს ყოველ კანდიდატს მის მიმართ გამოტანილ გადაწყვეტილებას, ვაკანტურ თანამდებაზე დანიშვნის უფლების მქონე პირს კი – კომისიის მიერ წამოყენებული კანდიდატის ან კანდიდატის წამოყენებაზე უარის შესახებ.

3. საკონკურსო-საატესტაციო კომისიის მიერ ვაკანტურ თანამდებობაზე დასანიშნად წამოყენებული კანდიდატი ინიშნება თანამდებობაზე, თუ იგი კომისიის გადაწყვეტილების მიღებიდან ორი კვირის განმავლობაში თანამდებობაზე დანიშვნის უფლების მქონე პირს საკონკურსო-საატესტაციო კომისიის გადაწყვეტილებასთან ერთად წარუდგენს შემდეგ საბუთებს:

ა) წერილობითი განცხადება;

ბ) ავტობიოგრაფია;

გ) ხელწერილი კანონით დადგენილ მოთხოვნებთან შესაბამისობის შესახებ;

დ) განათლების ან შესაბამისი კვალიფიკაციის მოწმობა;

ე) პირადობის დამადასტურებელი მოწმობა;

ვ) უკვე გაცემული შრომის წიგნაკი;

ზ) ქონებრივი დეკლარაციის წარდგენის ცნობა საგადასახადო სამსახურიდან;

თ) სამედიცინო-ნარკოლოგიური შემოწმების ცნობა;

ი) სამედიცინო დასკვნა ჯანმრთელობის მდგომარეობის შესახებ;

კ) კანონმდებლობით გათვალისწინებული სხვა დოკუმენტები.

2. ამ დოკუმენტების წარუდგენლობა შეიძლება გახდეს პირის სამსახურში მიღებაზე უარის საფუძველი.

3. საკონკურსო-საატესტაციო კომისიის მიერ ვაკანტურ თანამდებობაზე დასანიშნად წამოყენებული კანდიდატი, რომელიც მისგან დამოუკიდებელი მიზეზების გამო არ დაინიშნა თანამდებობაზე, პირადი სურვილის მიხედვით ჩაირიცხება საქსტანდარტის მოხელეთა რეზერვში „საჯარო სამსახურის შესახებ“ საქართველოს კანონით გათვალისწინებული წესით.

მუხლი 15. ჩაშლილი კონკურსი
კონკურსი ითვლება ჩაშლილად, თუ მასში მონაწილეობის მისაღებად არ იქნა წარდგენილი არც ერთი განცხადება, აგრეთვე იმ შემთხვევაში, თუ საკონკურსო-საატესტაციო კომისია უარს განაცხადებს თანამდებობაზე დასანიშნად კანდიდატის წამოყენებაზე.
თავი IV
ატესტაცია


მუხლი 16. ატესტაციის მიზანი

ატესტაციის მიზანია საქსტანდარტის საქმიანობის სრულყოფა და მის სისტემაში დასაქმებულ მოხელეთა პროფესიული ჩვევების, კვალიფიკაციის, შესაძლებლობებისა და პირადი თვისებების შესაბამისობის შეფასება დაკავებული თანამდებობისადმი წაბენებულ მოთხოვნებთან.

მუხლი 17. ატესტაციას დაქვემდებარებული პირი

1. ატესტაციას ექვემდებარება:


ა) მოხელე სამ წელიწადში ერთხელ;


ბ) მოხელე, რომელიც წამოყენებულია სამსახურებრივი დაწინაურებისათვის;


გ) რეზერვში ჩარიცხული პირი;


დ) კანდიდატი მოხელის თანამდებობაზე, თუ თანამდებობა კონკურსის წესით უნდა დაიკავონ.


2. ატესტაციას არ ექვემდებარება:


ა)მოხელე, რომელსაც თანამდებობაზე ნიშნავს ან ირჩევს შესაბამისად საქართველოს პრეზიდენტი, პარლამენტი ან ადგილობრივი თვითმმართველობის ორგანო;


ბ) მოხელე, რომელიც სამსახურში მიიღება განსაზღვრული ვადით.


3. მოხელე, რომელიც საატესტაციო პერიოდის უკანასკნელი წლის მანძილზე სამსახურებრივ მოვალეობას ასრულებდა 6 თვეზე ნაკლები ვადით, ექვემდებარება ატესტაციას მომავალ წელს.

მუხლი 18. ატესტაციის დრო

1. ატესტაციის ჩატარების დროს განსაზღვრავს საქსტანდარტის თავმჯდომარე საკონკურსო-საატესტაციო კომისიის თავმჯდომარესთან შეთანხმებით.


2. ატესტაციის გრაფიკი მტკიცდება საქსტანდარტის თავმჯდომარის ბრძანებით.


3. ატესტაციას დაქვემდებარებულ მოხელეს ატესტაციის გრაფიკისა და პროგრამის შესახებ ეცნობება ერთი თვით ადრე.

მუხლი 19. ატესტაციის ჩატარების წესი

1. საქსტანდარტის საფინანსო-საკადრო სამმართველო საკონკურსო-საატესტაციო კომისიას წარუდგენს ატესტაციას დაქვემდებარებულ მოხელეთა სიებს და შესაბამის დოკუმენტაციას.


2. ატესტაციას დაქვემდებარებულ მოხელეზე მოხელის სტრუქტურული ქვედანაყოფის ხელმძღვანელის მიერ შედგენილი დახასიათება (დანართი N 1) ატესტაციის ჩატარებამდე ორი კვირით ადრე გადაეცემა საკონკურსო-საატესტაციო კომისიას.


3. დახასათება ასახავს მოხელის პრაქტიკული საქმიანობისა და პროფესიული მომზადების სრულ და ობიექტურ შეფასებას, მის ინდივიდუალურ თვისებებსა და მუშაობის ანალიზს. დახასიათებას ხელს აწერს სტრუქტურული ქვედანაყოფის ხელმძღვანელი.


4. საქსტანდარტის სტრუქტურული ქვედანაყოფის ხელმძღვანელზე საატესტაციო დახასიათებას ხელს აწერს საქსტანდარტის თავმჯდომარის მოადგილე.


5. მოხელე ეცნობა მასზე შედგენილ დახასიათებას და აწერს ხელს.


6. საკონკურსო-საატესტაციო კომისია მოხელის ატესტაციას ატარებს, როგორც წესი, შესაბამისი სტრუქტურული ქვედანაყოფის ხელმძღვანელის თანდასწრებით.


7. საკონკურსო-საატესტაციო კომისია იხილავს წარმოდგენილ მასალებს, უსმენს სტრუქტურული ქვედანაყოფის ხელმძღვანელს, ისმენს მოხელის ანგარიშს გაწეული მუშაობის შესახებ, აძლევს მას შეკითხვებს, საჭიროების შემთხვევაში ატარებს მოხელის წერილობით გამოკითხვას.


8. საკონკურსო-საატესტაციო კომისია მოხელის ატესტაციას ატარებს სამუშაო ადგილის აღწერილობაზე დაყრდნობით ჩამოყალიბებული ფაქტორების მიხედვით და შეფასებისას ითვალისწინებს მოხელის მუშაობის შესახებ მისი უშუალო ხელმძღვანელის დასკვნას.


9. საკონკურსო-საატესტაციო კომისია აფასებს მოხელის შესაბამისობას დაკავებული თანამდებობისადმი წაყენებულ საკვალიფიკაციო მოთხოვნებთან, მათ შორის, თანამდებობრივ ინსტრუქციებსა და ქვედანაყოფის დებულებაში მოცემულ მოთხოვნებთან.


10. მოხელის შეფასებას საკონკურსო-საატესტაციო კომისია ახდენს ფარული კენჭისყრით.


11. ატესტაციის შედეგების მიხედვით საკონკურსო-საატესტაციო კომისიას გამოაქვს ერთ-ერთი შემდეგი დასკვნა:


ა) შეესაბამება დაკავებულ თანამდებობას (შეიძლება მისი დაწინაურება ცოდნისა და გამოცდილების გათვალისწინებით);


ბ) ნაწილობრივ შეესაბამება დაკავებულ თანამდებობას, კომისიის მიერ მიცემული რეკომედაციებით გააუმჯობესოს მუშაობა (კვალიფიკაციის ამაღლება, გადამზადება და სხვ.) და ერთი წლის შემდეგ გაიაროს განმეორებით ატესტაცია;


გ) არ შეესაბამება დაკავებულ თანამდებობას და საჭიროა მისი ჩამოქვეითება;


დ) გათავისუფლდეს დაკავებული თანამდებობიდან.


12. ატესტაციის შედეგები (შეფასება და რეკომენდაციები) შეიტანება მოხელის საატესტაციო ფურცელში (დანართი №2), რომელიც ივსება ერთ პირად და საატესტაციო დახასიათებასთან ერთად დაერთვის მის პირად საქმეს. საატესტაციო ფურცელს ხელს აწერენ კომისიის თავმჯდომარე, მდივანი და ყველა წევრი, რომლებიც ესწრებოდნენ ატესტაციას.


13. ატესტაციის შედეგების შესახებ მოხელეს ეცნობება დაუყოვნებლივ, კენჭისყრის დამთავრების შემდეგ, რაც დასტურდება საატესტაციო ფურცელზე მისი ხელის მოწერით.


14. ატესტაციაზე მოხელეთა არასაპატიო მიზეზით გამოუცხადებლობა წარმოადგენს ატესტაციის შედეგების უარყოფითად შეფასების საფუძველს.


15. ატესტაციაზე მოხელეთა გამოუცხადებლობის საპატიოდ მიჩნევისა და გრაფიკით გათვალისწინებულ სხვა ვადებში მის ატესტაციაზე დაშვების საკითხს წყვეტს საკონკურსო-საატესტაციო კომისია.


16. საატესტაციო ფურცელი კომისიის გადაწყვეტილებითა და რეკომენდაციებით, თანდართულ მასალებთან ერთად, ატესტაციის ჩატარებიდან ათი დღის ვადაში გადაეცემა საქსტანდარტის თავმჯდომარეს.


17. საქსტანდარტის თავმჯდომარე, საკონკურსო-საატესტაციო კომისიის რეკომედაციების გათვალისწინებით, ატესტაციის ჩატარებიდან ერთი თვის ვადაში იღებს გადაწყვეტილებას მოხელის დაკავებულ თანამდებობაზე დატოვების, დაწინაურების, ჩამოქვეითების ან გათავისუფლების შესახებ.

მუხლი 20. დავები ატესტაციასთან დაკავშირებით

ატესტაციასთან დაკავშირებული დავები წყდება საქართველოში მოქმედი კანონმდებლობით.
თავი V
მოხელეთა რეზერვი


მუხლი 21. მოხელეთა რეზერვის შექმნის მიზანი

1. მოხელეთა რეზერვი არის იმ პირთა შესახებ მონაცემთა ერთობლიობა, რომლებიც თავის კვალიფიკაციითა და გამოცდილებით რეალურ კანდიდატებს წარმოადგენენ საქსტანდარტში თანამდებობის დასაკავებლად.


2. საქსტრანდარტში მოხელეთა რეზერვის შექმნის მიზანია:


ა) ვაკანტურ თანამდებობაზე კანდიდატის შერჩევა;


ბ) იმ პირთათვის, ვინც წარმატებით ჩააბარა გამოცდა საკონკურსო-საატესტაციო კომისიის წინაშე ან გათავისუფლებულია საქსტანდარტიდან, საქსტანდარტში შესაბამისი თანამდებობის გამოძებნა.

მუხლი 22. რეზერვში ჩარიცხვის წესი

1. მოხელეთა რეზერვში ჩარიცხვას ექვემდებარება:


ა) მოხელე, რომელიც სამსახურიდან გათავისუფლდა საქსტანდარტის სისტემის დაწესებულების ლიკვიდაციის, შტატების შემცირების, ხანგრძლივი შრომისუუნარობის ან ჯანმრთელობის მდგომარეობის, სავალდებულო სამხედრო სამსახურში ან არასამხედრო ალტერნატიულ სამსახურში გაწვევის, აგრეთვე არაკანონიერად გათავისუფლებული მოხელის სამსახურში აღდგენის გამო;


ბ) საკონკურსო-საატესტაციო კომისიის მიერ ვაკანტურ თანამდებობაზე დასანიშნად წამოყენებული პირი, რომელიც მისგან დამოუკიდებელი მიზეზების გამო არ დაინიშნა თანამდებობაზე;


გ) პირი, რომელიც საკონკურსო-საატესტაციო კომისიის მიერ მოწონებული იქნა როგორც შესაბამისი აღნიშნული თანამდებობისათვის.


2. მოხელეთა რეზერვში არ ჩაირიცხება:


ა) მოხელე, რომელსაც სამსახურიდან გათავისუფლების შემდეგ უფლება აქვს, მაგრამ არ სურს ჩაირიცხოს რეზერვში;


ბ) მოხელე, რომელიც სამსახურიდან გათავისუფლდა სამსახურის გასვლის გამო და უკანასკნელი თანამდებობის დაკავებამდე მუშაობდა განუსაზღვრელი ვადით სახელმწიფო ან ადგილობრივი თვითმმართველობის დაწესებულებაში;


გ) მოხელე, რომელიც სამსახურიდან გათავისუფლდა დისციპლინური გადაცდომის გამო;


დ) პირი, რომელმაც წარმატებით ჩააბარა გამოცდა საკონკურსო-საატესტაციო კომისიას, მაგრამ არ სურს ჩაირიცხოს რეზერვში.

მუხლი 23. რეზერვში ჩარიცხულ მოხელეთა აღრიცხვა

1. საქსტანდარტის მოხელეთა რეზერვს ქმენის და რეზერვში ჩარიცხულ მოხელეთა აღრიცხვას აწარმოებს საქსტანდარტის საკონკურსო-საატესტაციო კომისია.


2. რეზერვში ჩარიცხული პირი სამ წელიწადში ერთხელ ექვემდებარება ატესტაციას.


3. მოხელეთა რეზერვიდან პირის გამოყვანა ხდება შემდეგ შემთხვევებში:


ა) პირი დაინიშნა მოხელის შესაბამის ვაკატურ თანამდებობაზე;


ბ) პირი გასამართლებულ იქნა განზრახ ჩადენილი დანაშაულისათვის და მოხსნილი არა აქვს ნასამართლობა;


გ) პირი სასამართლოს გადაწყვეტიილებით ცნობილ იქნა ქმედუუნაროდ ან შეზღუდული ქმედუნარიანობის მქონედ;


დ) პირს სასამართლოს მიერ ჩამოერთმევა შესაბამისი თანამდებობის დაკავების უფლება;


ე) პირმა მიიღო სხვა ქვეყნის მოქალაქეობა;


ვ) პირმა მიაღწია საჯარო სამსახურში ყოფნის ზღვრულ ასაკს.

მუხლი 24. თანამდებობაზე დანიშვნა რეზერვიდან

1. საქსტანდარტის თავმჯდომარე საკონკურსო-საატესტაციო კომისიას აცნობებს ვაკანსიის არსებობას, თანამდებობის დასახელებისა და მის დასაკავებლად წაყენებულ მოთხოვნების მინიშნებით.


2. საკონკურსო-საატესტაციო კომისია სამ დღეში დაწესებულების ხელმძღვანელს უგზავნის რეზერვიდან ამონაწერს იმ პირთა შესახებ, რომლებიც აკმაყოფილებენ შესაბამის მოთხოვნებს.


3. საქსტანდარტის თავმჯდომარე თანამდებობაზე ნიშნავს შესაბამის კანდიდატს მისი განცხადების საფუძველზე.

მუხლი 25. დასკვნითი დებულებები

ეს დებულება ძალაშია გამოქვეყნებისთანავე.
 დანართი 1
საატესტაციო დახასიათება
1____________________________________________________________________________________
გვარი, სახელი, მამის სახელი, დაბადების წელი
2.____________________________________________________________________________________
განათლება, რა დაამთავრა და როდის,

_____________________________________________________________________________________ 
სპეციალობა დიპლომის მიხედვით, სამეცნიერო ხარისხი
3.____________________________________________________________________________________
 დაკავებული თანამდებობა (ატესტაციის დროს), თანამდებობაზე დანიშვნის თარიღი
_____________________________________________________________________________________

სამუშაო სტაჟი, მათ შორის, საქსტანდარტში
4.____________________________________________________________________________________
 სპეციალური მომზადება, მომზადების განმხორციელებელი ორგანიზაცია
_____________________________________________________________________________________
რა განხრით და როდის
5.____________________________________________________________________________________

ბოლო პერიოდში შესრულებული აღსანიშნავი სამუშაოები
_____________________________________________________________________________________
 მათი შედეგები
_____________________________________________________________________________________
_____________________________________________________________________________________
_____________________________________________________________________________________
6.____________________________________________________________________________________
მუშაკის პრაქტიკული საქმიანობის, პროფესიული დონის შეფასება
____________________________________________________________________________________

თანამდებობასთან შესაბამისობის წინადადებები
_____________________________________________________________________________________
_____________________________________________________________________________________
_____________________________________________________________________________________
_____________________________________________________________________________________
_____________________________________________________________________________________
დახასიათება გაცემულია საატესტაციო კომისიაში წარსადგენად

_____________________________________________________________________________________ 
გვარი, სახელი, მამის სახელი,
____________________________________________________________________ ატესტაციისათვის
თანამდებობაზე
ხელმძღვანელი ______________________________________________________________________
გვარი, სახელი, მამის სახელი,  შევსების თარიღი

დახასიათებას გავეცანი
შენიშვნა არ მაქვს _______________________________________________________________________
გვარი, სახელი, მამის სახელი, გაცნობის თარიღი
________________________________________________________________________________________________________________________________________________________________________________შენიშვნა: საჭიროების შემთხვევაში საატესტაციო მუშაკს შეუძლია წერილობით გამოხატოს თავისი შენიშვნები.
 დანართი 2
საატესტაციო ფურცელი
1.____________________________________________________________________________________
(გვარი, სახელი, მამის სახელი, დაბადების წელი)

2.____________________________________________________________________________________
(განათლება, რა დაამთავრა და როდის)

____________________________________________________________________________________
(სპეციალობა დიპლომის მიხედვით, სამეცნიერო ხარისხი)

3.____________________________________________________________________________________
დაკავებული თანამდებობა (ატესტაციის დროს), თანამდებობაზე დანიშვნის თარიღი
_____________________________________________________________________________________
სამუშაო სტაჟი, მათ შორის საქსტანდარტში (სპეციალობის მიხედვით)

4.____________________________________________________________________________________
(სპეციალური მომზადება, მომზადების განმხორციელებელი ორგანიზაცია)

_____________________________________________________________________________________

რა განხრით და როდის
5. კენჭისყრის შედეგები________________________________________________________________

(ხმების მიხედვით)

_____________________________________________________________________________________
_____________________________________________________________________________________

6. საატესტაციო კომისიის რეკომენდაციები______________________________________________
_____________________________________________________________________________________
_____________________________________________________________________________________
7. ხელმოწერები:                                 კომისიის თავმჯდომარე: 
 წევრები: 
_____________________________ _______________________________ ________________________

_____________________________ _______________________________ ________________________

_____________________________ _______________________________ ________________________

8. ატესტაციის ჩატარების დრო ________________________________________________________ 

 (წელი, თვე, რიცხვი)
 მასალებს გავეცანი ___________________________________________________________________

(გვარი, სახელი, მამის სახელი,) 

9. საქსტანდარტის თავმჯდომარის გადაწყვეტილება
ატესტაციის შედეგების მიხედვით ______________________________________________________

_____________________________________________________________________________________
_____________________________________________________________________________________

_____________________________________________________________________________________
(წელი, თვე, რიცხვი)

